કેવડિયા કે જ્યાં નર્મદા ડેમ પાસે સ્ટેચ્યુ ઓફ યુનિટિની પ્રતિમા બનવાની છે ત્યાં સાધુ ટેકરી ખાતે પ્રતિમાના વિવિધ ભાગો લાવવામાં આવી રહ્યા છે. જે અંતર્ગત શુક્રવારે સરદાર પટેલનું મસ્તક કેવડિયા પહોંચ્યું હતું. ઉલ્લેખનીય છે કે કેવડિયા પાસે નર્મદા ડેમ પર સરદાર પટેલની 182 મીટરની પ્રતિભા બનશે. અને તે માટે જ તેમનું 18 મીટર ઊંચા મસ્તકની પ્રતિકૃતિ અહીં પહોંચાડવામાં આવી છે. ત્યારે સરદાર પટેલના મસ્તકની પ્રતિકૃતિ અહીં પહોંચતા મોટી સંખ્યામાં લોકો તેને જોવા અહીં ઊમટી પડ્યા હતા. ઉલ્લેખનીય છે કે ચીનમાં સરદાર પટેલની આ પ્રતિમા બની રહી છે. અને આ માટેનું 70 ટકા કામ પૂરું થઇ ચૂક્યું છે. વધુમાં નર્મદા ડેમ ખાતે બે ગર્ડર પીલર્સનું કામ 175 મીટરની ઊંચાઇ સુધી થઇ ગયું છે. અને હજી તેને 210 મીટરની ઊંચાઇ સુધી લઇ જવામાં આવશે.